**Kuldīgas Tehnoloģiju un tūrisma tehnikuma**

**2020./2021.gada VISC centralizēto eksāmenu statistika salīdzinājumā**

**ar**

**2018./2019.m.g.,**

**2019./2020.m.g.**

 *Centralizēto eksāmenu rezultāti, neraugoties uz situāciju, ka lielākā daļa mācību procesa notika attālināti, ir labāki kā iepriekšējos mācību gados. Diemžēl 6 jaunieši nav sasnieguši 5% slieksni un nav nokārtojuši matemātikas eksāmenu.*

*Eksāmenu rezultāti parāda arī faktiskās zināšanas. Ir audzēkņi, kuru darbs nodarbību laikā ir bijis neregulārs un viņi saņēmuši zemāku vērtējumu nekā uzrādījuši centralizētajos eksāmenos, pierādot, ka viņiem ir labas pamatzināšanas, bet tās 3 gados nav papildinātas. Otra galējība ir labi rezultāti ikdienas vērtējumos, īpaši attālinātā mācību procesa laikā, bet vāji rezultāti eksāmenos, kas pierāda faktu, ka attālinātā mācību procesa laikā audzēkņi saņēmuši atbalstu uzdevumu izpildē.*

*Ir stabila tendence, ka uzlabojas izglītojamo zināšanas angļu valodā. Salīdzinoši vairāk audzēkņu ir sasnieguši B2 līmeni. Labākais rezultāts angļu valodas eksāmenā -87%, bet ir arī katastrofāli zems rezultāts- 7%. Satraukumu rada domas par eksāmenu pēc 2 gadiem, jo tikai trešā daļa audzēkņu sasniedz B2 līmeni, kas pēc diviem gadiem būs obligāti sasniedzamais rezultāts.*

 *Latviešu valodā labākais rezultāts- 80%, sliktākais-7%. Pedagogi šos rezultātus raksturo kā atbilstošus audzēkņu zināšanu un darba novērtējumam.*

 *Matemātikā labākais rezultāts 70%, sliktākais- 6 %. 6 audzēkņi eksāmenā nesasniedza 5 % barjeru, pedagogi šādu rezultātu skaidro kā audzēkņu neregulāru darbu, pašpārliecinātību. Viens audzēknis( bijis atbrīvojums no 9.klases eksāmeniem) eksāmenā stresa dēļ nav varējis koncentrēties un jau pēcpusdienā pēc eksāmena jautājis skolotājai, ko iesākt, ja nenokārto eksāmenu.*

*Viens audzēknis matemātikas eksāmenu kārtoja atkārtoti. Pateicoties regulārai saziņai- konsultācijām ar pedagogu un papildnodarbībām projektā “Pumpurs” audzēknis sasniedza 9%.*

*Nedaudz pasliktinājušies rezultāti Latvijas un pasaules vēstures eksāmenā, to varētu izskaidrot arī ar situāciju, ka vēstures eksāmenam tika noteikts izvēles statuss un arī, ka vairāki jaunieši eksāmenam gatavojās neregulāri un attieksme bija ļoti pavirša, pie tam viņi nepiedalījās arī attālinātajās eksāmena konsultācijās.*

*Centralizēto eksāmenu fizikā 2020./2021.m.g. audzēkņi neizvēlējās kārtot, bet, ja būs klātienes nodarbības, fizikas skolotāja piedāvās audzēkņiem papildnodarbības, lai audzēkņi, kuriem ir potenciālas iespējas studēt, varētu kārtot fizikas eksāmenu.*